Leuven har aner fra 800-tallet og ble i 1190 herresete for hertugen av Brabant. Byens rådhus er fra 1400-tallet. I Leuven er også Katholieke Universiteit Leuven, det største og eldste universitetet i Nederlandene og det eldste katolske universitet som fortsatt eksisterer. Det beslektede universitetssykehuset UZ Leuven er et av de største sykehus i Europa. Byen er også kjent for å være hovedkvarteret til Anheuser-Busch InBev, det største bryggeriselskapet i verden, og et av de fem største selskaper av konsumentvarer i verden.